मसूरी। लंबे समय से बीमार चल रहे क्षेत्र के वरिष्ठ पत्रकार एवं लेखक सुधीर थपलियाल का मंगलवार को निधन हो गया। वे 66 वर्ष के थे। उनके निधन की सूचना मिलते ही मसूरी में शोक की लहर छा गई। सुधीर अपने पीछे पत्नी और दो पुत्रियों को छोड़ गए। उनका इलाज देहरादून स्थित सीएमआई अस्पताल में चल रहा था। यहीं पर उन्‍होंने मंगलवार की दोपहर आखिरी सांस ली। शाम को उनका पार्थिव शरीर मसूरी स्थित उनके आवास क्लिफ काटेज लाया गया। सुधीर के निधन की सूचना मिलते ही उनके आवास पर अंतिम दर्शन के लिए भीड़ उमड़ पड़ी।